Aprobat, **Director**

**Zvetlana Ileana Preoteasa**

**REGULAMENT DE ORGANIZARE A CONCURSULUI PENTRU ACORDAREA PREMIILOR LA ,, KIDS SPORT FESTIVAL 2019 ”**

Centrul de Proiecte Educaționale și Sportive București – PROEDUS, organizează în perioada 26.10.2019-03.11.2019, în cadrul evenimentului ,,Kids Sport Festival”, concursuri online, pe pagina oficială de Instagram a PROEDUS - proedus.oficial, în cadrul căruia participanții pot câștiga zilnic tabere PROEDUS la mare sau la munte.

Prezentul regulament se aplică concursului organizat de Centrul de Proiecte Educaționale și Sportive București – PROEDUS pentru acordarea premiilor în tabere din cadrul evenimentului ,,Kids Sport Festival” și definește regulile pe care fiecare participant la concurs trebuie să le respecte. Regulamentul va fi publicat pe site-ul oficial al Centrului de Proiecte Educaționale și Sportive București – PROEDUS ([www.proedus.ro](http://www.proedus.ro)).

**SECȚIUNEA 1. ORGANIZATORUL CONCURSULUI**

Organizatorul Concursurilor pentru acordarea premiilor la evenimentul ,,Kids Sport Festival”esteCentrul de Proiecte Educaționale și Sportive București – PROEDUS, adresa Splaiul Independenței nr. 2 sector 5, București, cod fiscal 26597213, cont trezorerie RO39TREZ24G655000203030X, deschis la Trezoreria statului, sector 5, reprezentat legal prin Zvetlana Ileana Preoteasa – Director.

Concursul se va derula conform prevederilor prezentului Regulament, care este obligatoriu pentru toți participanții.

**SECȚIUNEA 2. LOCUL ȘI DURATA DESFĂȘURĂRII CONCURSULUI**

Pentru acordarea în regim de gratuitate a premiilor în tabere puse la dispoziție de PROEDUS în cadrul evenimentului ,,Kids Sport Festival”**,** PROEDUS va organiza zilnic, în perioada 26.10.2019-03.11.2019**,** un concurs online pe pagina oficială de Instagram a Centrului de Proiecte Educaționale și Sportive București – PROEDUS (proedus.oficial). În urma participării la concurs și a îndeplinirii criteriilor acestuia, va fi extras zilnic câte un câștigător și fiecare dintre aceștia va beneficia de o tabără PROEDUS la mare sau la munte organizate în anul 2020.

Concursul online se va derula în perioada 26.10.2019-03.11.2019.

**SECȚIUNEA 3. CONDIȚII DE ÎNSCRIERE LA CONCURS**

Participanții care doresc să se înscrie în concursul online al evenimentului ,,Kids Sport Festival” pentru a câștiga tabere PROEDUS la munte sau la mare organizate în anul 2020, vor trebui să intre pe postările de concurs de pe pagina de Instagram a PROEDUS și să îndeplinească criteriile fiecărui concurs organizat zilnic în perioada 26.10.2019-03.11.2019.

Criteriile concursului, care se va organiza zilnic în perioada 26.10.2019-03.11.2019, sunt următoarele:

1. Participantul trebuie să dea SHARE (distribuire) la postarea zilei de pe pagina de Instagram PROEDUS referitoare la Concursul ,,Kids Sport Festival” la STORY (poveste), și să eticheteze proedus.oficial.
2. Participantul trebuie să posteze pe profilul său de Instagram, care trebuie să fie cont public, o poză prin care să arate cât de mult iubește sportul și să eticheteze la acesta proedus.oficial și un prieten.

La finalul fiecărei zile, participantul la concurs care a respectat criteriile și a obținut cele mai multe aprecieri la criteriul numărul 2 va fi desemnat câștigătorul unei tabere PROEDUS.

Pentru a putea participa la Concurs, participanții trebuie să fie clasele V-VIII sau IX – XII la o unitate de învățământ de pe raza Municipiului București și să aibă un cont de Instagram public.

Înscrierea se face numai pe baza îndeplinirii criteriilor mai sus menționate. Participanții care nu vor îndeplini în totalitate criteriile, nu vor intra în concurs.

Premiile în tabere PROEDUS la mare sau la munte sunt limitate la una pe zi, câștigătorii fiecărei zile fiind anunțați în ziua ulterioară încheierii concursului, atât în descrierea postarii concursului, cât și prin mesaj personal pe Instagram.

În urma contactării câștigătorului de către reprezentanții PROEDUS, acesta trebuie să transmită Centrului de Proiecte Educaționale și Sportive București – PROEDUS, datele personale (nume și prenume, e-mail, număr de telefon, serie și număr CI, unitate de învățământ, și numărul de telefon al părintelui/tutore legal), pentru a putea fi înscriși în taberele PROEDUS.

Dreptul de participare la concurs este anulat automat în situația în care o persoană furnizează date sau informații false, eronate sau necorespunzătoare în completarea datelor personale.

Câștigătorii concursului nu pot participa în taberele PROEDUS la mare sau la munte organizate de PROEDUS în anul 2020 fără acordul părintelui/tutorelui legal.

Toți participanții la concursul evenimentului ,,Kids Sport Festival” pentru acordarea premiilor în tabere PROEDUS la mare sau la munte, trebuie să îndeplinească condițiile prezentului Regulament.

**SECȚIUNEA 4. EXTRAGEREA ȘI DESEMNAREA CÂȘTIGĂTORILOR**

Extragerea din cadrul concursului evenimentului ,,Kids Sport Festival” pentru acordarea premiilor în tabere PROEDUS la mare sau la munte,se va face pe baza îndeplinirii criteriilor concursului de pe pagina de Instagram a PROEDUS, iar fiecare câștigător va fi anunțat în ziua ulterioară concursului, atât în descrierea postarii inițiale de concurs, cât și în mesaj privat pe Instagram.

În urma înscrierilor și a îndeplinirii criteriilor, participanții câștigători vor fi contactați de către reprezentanții PROEDUS în vederea colectării datelor personale ale acestora necesare pentru revendicarea premiului (nume și prenume, e-mail, număr de telefon, serie și număr CI, unitate de învățământ, și numărul de telefon al părintelui/tutore legal). Aceștia vor fi informați când și cum pot participa la taberele PROEDUS, în perioada specificată ulterior de reprezentanții PROEDUS.

În cazul în care premiile nu vor fi revendicate până la finalul concursului evenimentului ,,Kids Sport Festival”, respectiv până la finalul zilei de luni, 04.11.2019, orele 23.59, acestea se vor raporta următorilor participanți înscriși în concurs.

Tabelul final cu participanții câștigători, necesar înscrierii ulterioare a acestora în taberele PROEDUS la munte sau la mare organizate în anul 2020, va avea următoarea structură:

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Nume și prenume participant câștigător** | **Telefon**  **participant câștigător** | **E-mail**  **participant câștigător** | **Serie și Nr. CI** | **Unitate de Învățământ** | **Telefon părinte/tutore legal al participantului câștigător** |
| **1** |  |  |  |  |  |  |
| **2** |  |  |  |  |  |  |
| **3** |  |  |  |  |  |  |
| **4** |  |  |  |  |  |  |
| **5** |  |  |  |  |  |  |
| **6** |  |  |  |  |  |  |
| **7** |  |  |  |  |  |  |
| **8** |  |  |  |  |  |  |
| **9** |  |  |  |  |  |  |

**SECȚIUNEA 5. PROTECȚIA DATELOR PERSONALE**

Tuturor participanților le sunt garantate drepturile în conformitate cu prevederile Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulament General privind protecția datelor).

PROEDUS va utiliza datele personale furnizate de către participanți la înscrierea în concurs exclusiv în scopul participării câștigătorilor în taberele PROEDUS la munte sau la mare organizate în anul 2020.

Prin înscrierea la concurs, participanții declară expres că au citit, au înțeles și sunt de acord cu termenii și condițiile prezentului Regulament.

Orice sesizare privind procedura de organizare a concursului, ulterioară asumării și înscrierii de către participanți, este nulă de drept și nu va fi luată în considerare de către PROEDUS.

Întocmit,

**Șef Birou Sport**

Iulian Stelea